***TVIRTINU:***

***Sporto klubo „Žaidynės tęsiasi“ vadovas***

***Egidijus Juozas Karalius***

***2018 m. rugsėjo 13 d.***

**V PAGARBOS BĖGIMO**

**„Algimanto apygardos partizanų kovų takais“, skirto apygardos vado Antano Starkaus – Montės 100-osioms gimimo metinėms paminėti**

**N U O S T A T A I**

**2018 m. spalio mėn. 13 d. ,**

**Anykščių rajonas, Šimonių giria**

**I. TIKSLAI IR UŽDAVINIAI**

* 1. Pažymėti Algimanto apygardos vado Antano Starkaus – Montės gimimo 100-ąsias metines.
  2. Paminėti Lietuvos partizanų žūties 69-ąsias metines.
  3. Skiepyti pilietinį požiūrį ir pagarbą Anykščių kraštui nusipelniusiems atstovams.
  4. Populiarinti bėgimą, kaip vieną iš sveikatinimo priemonių.

**II. VARŽYBŲ LAIKAS, VIETA, PROGRAMA**

2.1. Bėgimas vykdomas **2018 m. spalio 13 d. 12.00 val.** 2.2.Susirinkimo vieta Utenos – Kupiškio kelias (118), ties posūkiu į Adomynę (Kupiškio rajonas, ties Anykščių rajono riba, nuo Kupiškio 22 km, nuo Utenos – 32 km). 2.3. **12.00 val**. susirinkimo vietoje vykdomas 5-ojo Pagarbos bėgimo atidarymas, atidengiamas paminklas paskutiniajam Algimanto apygardos partizanų vadui Antanui Starkui – Montei. 2.4. **12.30 val.** **duodamas startas 6 km bėgimui**. Starto vieta prie atidengto paminklo, finišas – Šimonių girioje, prie Priegodo ežero.

2.5. Vykdomas vienas **6 km bėgimas** visiems dalyviams.

2.6. Po finišo Anykščių kūno kultūros ir sporto centro darbuotojai bei Utenos 9-osios šaulių rinktinės savanoriai dalyvius, svečius, žiūrovus vaišins kareiviška koše ir arbata.

**III. RENGINIO ORGANIZATORIAI IR VYKDYTOJAI**

3.1. Anykščių kūno kultūros ir sporto centras,

3.2. Lengvosios atletikos asociacija (toliau LAA),

3.3. Vilniaus sporto klubas „Žaidynės tęsiasi“,

3.4. Lietuvos kaimo sporto ir kultūros asociacija „Nemunas“.

3.5. Pulkininko Prano Saladžiaus 9-oji Šaulių sąjungos rinktinė,

3.6. Varžybų vyr. teisėjas - Egidijus Juozas Karalius, tel. **8 647 81442**, el. paštas: [egidijus.juozas@gmail.com](mailto:egidijus.juozas@gmail.com).

**IV. RENGINIO PARTNERIAI**

4.1.Lietuvos gyventojų genocido ir rezistencijos tyrimo centras,

4.2. Svėdasų seniūnija.

4.3. Lietuvos sporto draugija „Žalgiris“.

**V. DALYVIAI IR VARŽYBŲ VYKDYMO SĄLYGOS**

5.1. Bėgime gali dalyvauti visi norintys ir pasitikrinę sveikatą bei tai patvirtinę savo parašu.

5.2. Visi dalyviai bėgime dalyvauja laisva valia ir prisiima visą su bėgimu susijusią (tame tarpe

su įvairiais sveikatos sutrikimais ir pan.) riziką bei įsipareigoja dėl to nereikšti renginio organizatoriams jokių pretenzijų.

5.3. Už nepilnamečius atsako jų tėvai, globėjai arba treneris. Dalyvių amžius neribojamas.

Organizatoriai neatsako už varžybų metu patirtas traumas.

5.4. Kelionės išlaidas apmoka siunčianti organizacija.

**VI. DALYVIŲ REGISTRAVIMAS IR NUMERIŲ IŠDAVIMAS**

6.1. Visi dalyviai gali registruotis adresu [http://www.anyksciai.begimotaure.lt/](http://www.anyksciai.begimotaure.lt/#inbox/_blank) iki 2018-10-11,

24.00 val. Dalyviai rungtyniauja dviejose amžiaus grupėse. I gr. – iki 16 m. mergaitės ir berniukai; II gr. – 16 m. ir vyresni.

6.2. Registruojantis prašoma pateikti dalyvio vardą, pavardę, gimimo metus, bėgimo rungtį bei atstovavimą (klubas, mokymosi įstaiga, individualus dalyvavimas).

6.3. Komandos registruojasi adresu el. paštas: [egidijus.juozas@gmail.com](mailto:egidijus.juozas@gmail.com). Renginio dieną komandos vadovas vyr. teisėjui pateikia bendrojo lavinimo mokyklos direktoriaus, sporto įstaigos, klubo vadovo patvirtintą ir gydytojo vizuotą dalyvių vardinę paraišką.

6.4. Renginio dieną (2018-10-13) papildoma registracija nevykdoma.

6.5. Dalyvio numerių išdavimas bus vykdomas varžybų dieną prie starto vietos nuo 9.30 val. iki 11.30 val.

**VII. NUGALĖTOJŲ NUSTATYMAS**

7.1. Kiekvienoje amžiaus grupėje nugalėtojai ir prizininkai (atskirai – merginos ir vaikinai, moterys ir vyrai) nustatomi vadovaujantis lengvosios atletikos taisyklėmis pagal pasiektus geriausius rezultatus.

**VIII. APDOVANOJIMAS**

8.1. **6 km** bėgimo I amžiaus gr. dalyviai (jaunesnių nei 16 m. grupė),  už I vietą apdovanojami LAA rėmėjų  „Stiklitos“ pagamintais prizais ir medaliais, bei "Gijos" dovanomis. Dalyviai, užėmę 2-3 vietas, apdovanojami LAA prizais ir medaliais

8.2. **6 km** bėgimo II amžiaus gr. dalyviai (16 m. ir vyresnių grupė), už I vietą apdovanojami LAA rėmėjų  „Stiklitos“ pagamintais prizais ir medaliais, bei "Gijos" dovanomis. Dalyviai, užėmę 2-3 vietas, apdovanojami LAA prizais ir medaliais.

8.3. LAA prizu apdovanojama gausiausiai dalyvavusi komanda.

8.4. LAA prizu apdovanojamas vyriausias varžybų dalyvis.

8.5. Visi baigę nuotolį bėgimo dalyviai apdovanojami LKSKA “Nemunas” atminimo medaliais.

**IX. SPECIALIOSIOS SĄLYGOS IR APRIBOJIMAI**

9.1. Registruotis bėgimui galima tik savo vardu ir pavarde. Savo dalyvio numerį perduoti kitam dalyviui draudžiama. Tokiu atveju dalyvis bus diskvalifikuojami, o jo rezultatai į varžybų protokolą neįtraukiami.

9.2. Kiekvienas dalyvis savo numerį privalo tvarkingai prisisegti ant marškinėlių krūtinės pusėje, aiškiai matomoje vietoje.

9.3. Finišuojančių dalyvių laikas fiksuojamas kertant finišo liniją.

9.4. Bėgimo dalyviams ir juos palaikantiems asmenims draudžiama naudoti bet kokias transporto priemones. Pažeidę šį reikalavimą dalyviai bus diskvalifikuojami.

9.5. Varžybų metu trasoje draudžiama vedžioti bet kokius gyvūnus.

9.6. Be teisėjų leidimo varžybų dalyviams draudžiama nors kiek nukrypti nuo trasos. Pažeidę šį reikalavimą dalyviai diskvalifikuojami.

9.7. Bet kokios pretenzijos turi būti pateiktos raštiškai varžybų vyr. teisėjui ne vėliau kaip 30 min po finišo.

**X. TAISYKLIŲ KEITIMAS**

10.1. Organizatoriai pasilieka teisę tikslinti ar keisti nuostatus.

**PASTABA:** Šie nuostatai yra kartu ir kvietimas dalyvauti Pagarbos bėgime.